| *Tiger & Bunny* |
| --- |
| タイガー＆バニー  (*Taigā Ando Banī*) |
| **Genre** | Sci-fi, Toiminta, Supersankari |
| TV-anime |
| **Ohjaaja** | Keiichi Satou |
| **Studio** | Sunrise |
| **Lähetyskanavat** | BS11, MBS, Tokyo MX |
| **Alkuperäinen lähetyskierros** | 2011-04-033. huhtikuuta 2011 – 2011-09-1818. syyskuuta 2011 |
| **Jaksojen määrä** | 25
 |
| Elokuva: *Gekijō-ban Tiger & Bunny -The Beginning* |
| **Ohjaaja** | Yoshitomo Yonetani |
| **Studio** | Sunrise |
| **Julkaisupäivämäärä** | 22. syyskuuta, 2012 |
| **Kesto** | 93 minuuttia
 |
| Elokuva: *Gekijō-ban Tiger & Bunny -The Rising* |
| **Ohjaaja** | Yoshitomo Yonetani |
| **Studio** | Sunrise |
| **Julkaisupäivämäärä** | 8. helmikuuta, 2014 |
| **Kesto** | -
 |
| Manga |
| **Tekijä** | Sunrise (tarina)  Sakakibara Mizuki (taide) |
| **Julkaisija** | Japani Kadokawa ShotenYhdysvallat Viz Media |
| **Sarjajulkaisulehti** | Newtype Ace |
| **Ensimmäinen painatus** | 2011-10-022. lokakuuta 2011 – |
| **Kirjojen lukumäärä** |  |
| Manga |
| **Tekijä** | Erika Yoshida (tarina)  Hiroshi Ueda (taide) |
| **Julkaisija** | Japani Shueisha |
| **Sarjajulkaisulehti** | Miracle Jump |
| **Ensimmäinen painatus** | 2011-10-1111. lokakuuta 2011 – |
| **Kirjojen lukumäärä** |  |
| Peli: *Tiger & Bunny On Air Jack!* |
| **Pelin tuottaja** | Namco Bandai Games |
| **Genre** | Visual novel |
| **Laitealustat** | PSP |
| **Julkaisupäivämäärä** | 20. syyskuuta 2012(Japani) |
| Peli: *Tiger & Bunny Heroes Day* |
| **Pelin tuottaja** | D3 Publisher |
| **Genre** | Visual novel |
| **Laitealustat** | PSP |
| **Julkaisupäivämäärä** | maaliskuu 2013(Japani) |

***Tiger & Bunny*** (タイガー＆バニー, *Taigā Ando Banī*, suomeksi käännettynä "Tiikeri ja Pupu") on vuonna 2011 ilmestynyt japanilainen anime-originaalitelevisiosarja, jonka on tuottanut Sunrise. Se alkoi Tokyo MX:lla 3. huhtikuuta 2011, ja se näytettiin uudelleen BS11:lla ja MBS:lla. Sitä ilmestyi yhteensä 25:n jakson verran. Sarja on Keiichi Satoun ohjaama ja Masafumi Nishidan käsikirjoittama. Hahmosuunnittelija on mm. Zetman-mangastaan tunnettu Masakazu Katsura. Tiger & Bunny käsittää myös kaksi elokuvaa, joista ensimmäinen, Tiger & Bunny: The Beginning, ilmestyi Japanissa 22. syyskuuta 2012 ja toinen, Tiger & Bunny: The Rising, on parhaillaan tuotannossa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Sarjan tapahtumapaikkana on fiktiivinen, voimakkaasti Manhattania ja New Yorkia muistuttava suurkaupunki Sternbild vuonna "NC 1978". 45 vuotta sitten maailmaan alkoi ilmaantua supervoimia omaavia ihmisiä, joita sittemmin alettiin kutsua nimellä "NEXT". Kehitettiin ohjelmakonsepti, jossa lupaavia voimia hallitsevat NEXT-yksilöt taistelevat rikollisuutta vastaan, ja heitä alettiin nimittää sankareiksi. Lisäksi kaikki sarjan tunnetut sankarit työskentelevät sponsorifirmojensa alaisuudessa, minkä vuoksi jokaisen pukuun on sijoiteltu (todellisien yhtiöiden) mainoksia. Sankarien teot kuvataan ja esitetään kansainvälisellä reality-TV-ohjelmassa nimeltä "HERO TV", jossa heistä jokainen sijoitellaan sankariteoista (kaupunkilaisten pelastus, syyllisen kiinniottaminen jne.) keräämiensä pisteiden mukaan. Kauden lopulla eniten pisteitä kerännyt sankari julistetaan "King of Heroes":iksi, sankareiden kuninkaaksi.

Tarinan kuvakulma on veteraanisankari Kotetsu T. Kaburagilla, sankarinimeltään Wild Tigerilla, joka määrätään sarjan alussa töissään lyöttäytymään yhteen nuoren mutta määrätietoisen sankaritulokkaan, Barnaby Brooks Jr.n kanssa. Koska miesten ajatusmaailmat ja ideologiat ovat kuitenkin hyvin erilaiset, ei yhteistyö suju aivan mutkattomasti. Kotetsu arvostaa sankaruutta ja ihmisten auttamista yli kaiken, kun vastaavasti Barnabyn motiivit piilevät hänen vanhempiensa murhaajan löytämisessä. Yksi sarjan pääantagonisteista on murhanhimoinen ja salaperäinen NEXT nimeltä "Lunatic", joka on päättänyt toteuttaa Hammurabin lakia soveltaen omankäden oikeutta, tappaen rikollisia.

**Juonipaljastukset päättyvät tähän.**

Henkilöt
--------

### Supersankarit

Kotetsu T. Kaburagi (鏑木・T・虎徹, *Kaburagi T. Kotetsu*) eli Wild Tiger (ワイルドタイガー, *Wairudo Taigā*)
*Ääninäyttelijä:* 平田 広明 (Hirata Hiroaki, *平田 広明*) Hiroaki Hirata, englanninkielisessä dubissa Wally Wingert
Barnaby Brooks Jr. (バーナビー・ブルックスJr. *Bānabī Burukkusu Junia*)
*Ääninäyttelijä:* 森田 成一 (Morita Masakazu, *森田 成一*) Masakazu Morita, englanninkielisessä dubissa Yuri Lowenthal
Karina Lyle (カリーナ・ライル, *Karīna Rairu*) eli Blue Rose (ブルーローズ, *Burū Rōzu*)
*Ääninäyttelijä:* 寿 美菜子 (Kotobuki Minako, *寿 美菜子*) Minako Kotobuki, englanninkielisessä dubissa Kari Wahlgren
Keith Goodman (キース・グッドマン, *Kīsu Guddoman*) eli Sky High (スカイハイ, *Sukai Hai*)
*Ääninäyttelijä:* 井上 剛 (Inoue Gō, *井上 剛*) Gō Inoue, englanninkielisessä dubissa Patrick Seitz
Huang Pao-Lin (ホァン・パオリン, *Hwan Paorin*) eli Dragon Kid (ドラゴンキッド, *Doragon Kiddo*)
*Ääninäyttelijä:* 伊瀬 茉莉也 (Ise Mariya, *伊瀬 茉莉也*) Mariya Ise, englanninkielisessä dubissa Laura Bailey
Nathan Seymour (ネイサン・シーモア, *Neisan Shīmoa*) eli Fire Emblem (ファイヤーエンブレム, *Faiyā Enburemu*)
*Ääninäyttelijä:* 津田 健次郎 (Tsuda Kenjiro, *津田 健次郎*) Kenjiro Tsuda, englanninkielisessä dubissa John Eric Bentley
Antonio Lopez (アントニオ・ロペス, *Antonio Ropesu*) eli Rock Bison (ロックバイソン, *Rokku Baison*)
*Ääninäyttelijä:* 楠 大典 (Kusunoki Taiten, *楠 大典*) Taiten Kusunoki, englanninkielisessä dubissa Travis Willingham

  

### Antagonistit

Yuri Petrov (ユーリ・ペトロフ, *Yūri Petorofu*) eli Lunatic (ルナティック, *Runatikku*)
*Ääninäyttelijä:* 遊佐 浩二 (Yusa Kōji, *遊佐 浩二*) Kōji Yusa, englanninkielisessä dubissa Liam O'Brien
Jake Martinez (ジェイク・マルチネス, *Jeiku Maruchinesu*)
*Ääninäyttelijä:* 藤原 啓治 (Keiji Fujiwara, *藤原 啓治*) Kōji Yusa, englanninkielisessä dubissa Steven Blum

Anime
-----

Anime alkoi 3. huhtikuuta 2011 ja viimeinen jakso esitettiin 17. syyskuuta 2011. Se myös simulcastattiin englanninkielisillä tekstityksillä useilla streamaussivustoilla kuten Hulussa, Viz Mediassa ja Anime News Networkissa. Pohjois-Amerikassa animen on lisensoinut Viz Media, UK:ssa vastaavasti Kazé. Ensimmäisten kolmentoista jakson aloituskappale on Unison Square Gardenin esittämä "Orion o Nazoru" (オリオンをなぞる, *"Orion o Nazoru"* "Trace of Orion") ja lopetuskappale on Aobouzun "Hoshi no Sumika" (星のすみか, *"Hoshi no Sumika"* "A Star's Dwelling"). Neljännestätoista jaksosta eteenpäin aloituskappale on Novelsin "Missing Link" ja lopetuksena Tamakin "Mind Game".

Manga
-----

Sarjasta julkaistiin Masakazu Katsuran piirtämä one-shot manga, Shueishan omistamassa *Weekly Young Jump*issa 4. elokuuta 2011. Sitä seurasi Hiroshi Uedan piirtämä, lokakuussa 2011 oman julkaisunsa saanut manga, joka ilmestyy edelleen *Miracle Jump*issa.

Elokuvat
--------

13. marraskuuta 2011 järjestetyssä erikoistapahtumassa paljastettiin, että sarjasta ollaan tekemässä kahta elokuvaa. Ensimmäinen elokuva, nimeltään *Gekijō-ban Tiger & Bunny -The Beginning*, esitettiin Japanissa 22. syyskuuta 2012. Toinen elokuva, *Gekijō-ban Tiger & Bunny -The Rising-*, on tuotannossa ja alun perin sen luvattiin ilmestyvän syksyllä 2013, mutta lopulliseksi julkaisuajankohdaksi määrättiin helmikuun 8. 2014. Syyksi tälle määriteltiin elokuvan mahdollisimman korkean laadun varmistaminen. 

### Videopelit

Namco Bandai Games julkaisi 20. syyskuuta 2012 PlayStation Portable-konsolille videopelin *Tiger & Bunny On Air Jack!* (TIGER&BUNNY オンエアジャック！, *Taigā Ando Banī On Ea Jyakku!*). Pelistä ensimmäisenä kertoi Sunrisen tuottaja Masayuki Ozaki 31. heinäkuuta 2011.  Toinen peli, *Tiger & Bunny Heroes Day* (TIGER&BUNNY～ヒーローズ デイ～, *Taigā Ando Banī ~Hīrōzu Dei~*), julkaistiin PSP:lle maaliskuussa 2013. Pelin tekijänä on D3 Publisher.

Lähteet
-------

1. ↑  Anime News Network: Tiger & Bunny Gets Manga Series *animenewsnetwork.com*.  26.7.2011.
2. ↑  Anime News Network: 2nd Tiger & Bunny Film to Be All-New Story *animenewsnetwork.com*.  3.10.2012.
3. ↑  Anime News Network: 2nd Tiger & Bunny Film's Kotetsu Design, 2014 Delay Revealed *animenewsnetwork.com*.  26.4.2013.
4. ↑  Anime News Network: Producer: Namco Bandai Makes Game of Tiger & Bunny Anime *animenewsnetwork.com*.  31.7.2011.
5. ↑  Anime News Network: Tiger & Bunny On Air Jack! Game Headed to PSP This Fall *animenewsnetwork.com*.  10.4.2012.
6. ↑

Aiheesta muualla
----------------

* Virallinen sivusto
* Virallinen Stage Play:n sivusto (Arkistoitu – Internet Archive)
* Tiger & Bunny on Air Jack!-sivusto
* MBS:n virallinen sivusto